
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 142 

18 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση απασχόλησης κατά τις Κυριακές - Εξαιρέσι¬ 
μες ημέρες για το μόνιμο και με σύμβαση εργασίας 
Ιδιωτικού Δικαίου φυλακτικό προσωπικό και το 
προσωπικό καθαριότητας του Υπουργείου Πολιτι¬ 
σμού και του Ταμείου Αρχ/κών Πόρων, γιατο α' εξά¬ 
μηνο του 1999. 1 

Παράταση προθεσμιών υποβολής της ετήσιας δήλω¬ 
σης φορολογίας εισοδήματος οικον. έτους 1999 
για όσες κατηγορίες υποχρέων συνυποβάλλουν το 
έντυπο Ε3 και της δήλωσης Φ.Μ.Α.Π. έτους 1999 
φυσικών και νομικών προσώπων. 2 


Σύσταση-συγκρότηση και ορισμός μελών Επιτροπής 
για τη μελέτη του τρόπου απόδοσης στο Δημόσιο 
των χρηματικών ποσών τα οποία προέρχονται από 
συντάξεις που κατέβαλε το Δημόσιο σε συνταξιού¬ 
χους του - κατοίκους εξωτερικού και «λιμνάζουν» 
σε Τράπεζες. 3 

Έγκριση της απόφασης του Δ.Σ. «ΕΝΟΠΟΙΗΣΗ ΑΡ¬ 
ΧΑΙΟΛΟΓΙΚΩΝ ΧΩΡΩΝ ΑΘΗΝΑΣ Α.Ε.» για τα όργα¬ 
να που αποφασίζουν ή γνωμοδοτούν στις μελέτες 
της Εταιρείας. 4 

Αύξηση των συντάξεων των συνταξιούχων του Ταμεί¬ 
ου Σύνταξης και Επικουρικής Ασφάλισης Προσωπι¬ 
κού Γεωργικών Συνεταιρικών Οργανώσεων για το 
έτος 1999. 5 

Αύξηση του παρεχομένου εφάπαξ βοηθήματος από το 
Ταμείο Ασφαλίσεως Ιδιοκτητών Συντακτών και Υ¬ 
παλλήλων Τύπου. 6 

Αύξηση του εφάπαξ βοηθήματος του Ταμείου Πρόνοι¬ 
ας Δικαστών Επιμελητών. 7 

Ανανέωση θητείας Διευθυντή στο Εθνικό Κέντρο Α¬ 
θλητικών Ερευνών (ΕΚΑΕ) του ΟΑΚΑ. 8 

Ορισμός μελών Επιτροπής Ισοτιμιών. 9 


Α ΠΟΦΑΣΕ ΙΣ 

Αριθ. 2/9347/0022 (1) 

Έγκριση απασχόλησης κατά τις Κυριακές - Εξαιρέσιμες 
ημέρες για το μόνιμο και με σύμβαση εργασίας Ιδιωτι¬ 
κού Δικαίου φυλακτικό προσωπικό και το προσωπικό 
καθαριότητας του Υπουργείου Πολιτισμού και του Τα¬ 
μείου Αρχ/κών Πόρων, γιατο α' εξάμηνο του 1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 9 του Ν. 736/77 «Περί Οργανισμού του 
Ταμείου Αρχαιολογικών Πόρων και Απαλλοτριώσεων» 
(ΦΕΚ316/Α/15.10.77). 

β) του Π.Δ. 941/77 «Περί Οργανισμού του Υπουργείου 
Πολιτισμού». 

γ) του Π.Δ. 748/66 για την κωδικοποίηση, κατάργηση, 
τροποποίηση και συμπλήρωση διατάξεων της κείμενης 
νομοθεσίας, περί της εβδομαδιαίας και Κυριακής ανα- 
παύσεως και ημερών αργίας. 

δ) του άρθρου 15 του Ν. 2592/98 (ΦΕΚ 57/Α/98), «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου....κ.λ.π.», δια του οποίου αντικαθίσταται οι διατά¬ 
ξεις του άρθρου 18 του Ν. 2470/97, που αφορούν στην υ- 
περωριακή εργασία. 

2. Την αριθμ. 1107147/1239/0006Α74.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

3. Την κοινή Υπουργική απόφαση ΥΠΠΟ/ΓΝΟΣ/ 
24581/31.5.89 «Ρύθμιση θεμάτων του Υπουργείου Πολιτι¬ 
σμού», η οποία κυρώθηκε με το Ν. 1881/90 και συμπλη¬ 
ρώθηκε από τις διατάξεις του άρθρου 7 παραγρ. 8 εδάφιο 
γ-δδ του Ν. 2557/97 «Θεσμοί, μέτρα και δράσεις Πολιτι¬ 
στικής ανάπτυξης». 

4. Τις με αριθμ. πρωτ. αποφάσεις μας ΥΠΠΟ/ΑΡΧ/Α2/Φ. 
31/3502/178/4.2.98 και ΥΠΠΟ/ΑΡΧ/Β2/Φ31/15474/667/ 

24.3.98 «Καθορισμός χειμερινού ωραρίου λειτουργίας 
Αρχαιολογικών Χώρων, Μουσείων και Μνημείων του Κρά¬ 
τους», καθώς και ΥΠ ΠΟ/ΑΡΧ/Α2/Φ.31/17480/1049/ 

14.4.98 «Καθορισμός θερινού ωραρίου λειτουργίας Αρ- 

χαιολογικών Χώρων, Μουσείων και Μνημείων του Κρά¬ 
τους». 

5. Το γεγονός ότι: α) Το φυλακτικό προσωπικό και το 
προσωπικό καθαριότητας του ΥΠΠΟ και του ΤΑΠΑ, προ¬ 
σφέρει την εργασία του σε 24ωρη βάση και σε όλες σχε¬ 
δόν τις εξαιρέσιμες ημέρες και αργίες, λόγω της σπου- 
δαιότητας των φυλασσόμενων θησαυρών, το πλήθος 
των φυλασσομένων χώρων και της έκτασης που κατα¬ 
λαμβάνουν οι Αρχαιολογικοί χώροι, β) η πλειοψηφία του 
φυλακτικού προσωπικού του ΥΠΠΟ και του ΤΑΠΑ, απα¬ 
σχολείται σε υπαίθριους Αρχαιολογικούς Χώρους, γ) η 
φύλαξη και προστασία των Μουσείων, Αρχαιολογικών 
Χώρων, Μνημείων και Συλλογών διεξάγεται επί 24ωρου 
βάσεως, προς ελαχιστοποίηση των κινδύνων για κλοπές, 
διαρρήξεις, λαθρανασκαφές και φθορές των φυλασσό¬ 
μενων χώρων, δ) το προσωπικό καθαριότητας προσφέ¬ 
ρει την εργασία του στους παραπάνω χώρους, όλες τις 
ημέρες του μήνα. 

6. Την επιτακτική ανάγκη καλής λειτουργίας, φύλαξης 
προστασίας και ασφάλειας των Μουσείων και Αρχαιολο¬ 
γικών Χώρων, αποφασίζουμε: 

1. Εγκρίνουμε, για το α' εξάμηνο του έτους 1999, την α¬ 
πασχόληση με αμοιβή, μέχρι διακόσιες είκοσι πέντε (225) 
ώρες κατά τις Κυριακές εξαιρέσιμες ημέρες για δύο χι¬ 
λιάδες εκατόν εβδομήντα τέσσερις (2.174) συνολικά υ¬ 
παλλήλους του Υπουργείου Πολιτισμού και του Ταμείου 
Αρχαιολογικών Πόρων και Απαλλοτριώσεων, των Κλάδων 
ΔΕ22 Φύλαξης - Πληροφόρησης ΔΕ23 Νυκτοφυλάκων, 
ΥΕ2 Αρχιφυλάκων - Φυλάκων και ΥΕ3 Νυκτοφυλάκων του 
Υπουργείου Πολιτισμού, των Κλάδων ΔΕ15 Προσωπικού 
Ασφαλείας, ΔΕΙ7 Φυλάκων, ΥΕ2 Φυλάκων, ΥΕ3 Νυκτο¬ 
φυλάκων και ΥΕ4 Καθαριστριών του Ταμείου Αρχαιολογι¬ 
κών Πόρων & Απαλλοτριώσεων, καθώς και των ειδικοτή¬ 
των Ημερήσιου Φύλακα, Νυκτοφύλακα και Καθαριστή - 
Καθαρίστριας με σύμβαση εργασίας Ιδιωτικού Δικαίου 
του Υπουργείου Πολιτισμού και του Ταμείου Αρχαιολογι¬ 
κών Πόρων & Απαλλοτριώσεων, που υπηρετεί ή πρόκειται 
να προσληφθεί στην Κεντρική Υπηρεσία, στις Περιφερει¬ 
ακές και Ειδικές Περιφερειακές Υπηρεσίες του ΥΠΠΟ. 

2. Η προκαλούμενη δαπάνη για τη ως άνω αποζημίωση, 
δαπάνη ύψους 622.000.000 δρχ. περίπου, έχει προβλε- 
φθεί για το έτος 1999 και θα καλυφθεί από τις πιστώσεις 
του Προϋπολογισμού του ΤΑΠΑ. 

3. Η εγκρινόμενη, με την παρούσα, εργασία, παρέχεται 
πέραν του υποχρεωτικού κατά μήνα ωραρίου εργασίας, 
σύμφωνα με τις διατάξεις της Κοινής Απόφασης των Υ¬ 
πουργών Οικονομικών και Πολιτισμού 24581/31.5.89, η ο¬ 
ποία κυρώθηκε με το άρθρο 11 του Ν. 1881/90 (ΦΕΚ 
42/Α/23.4.90). 

4. Η αποζημίωση των υπαλλήλων θα καταβάλλεται σύμ¬ 
φωνα με τις ισχύουσες γενικές και ειδικές διατάξεις Νό¬ 
μων, Προεδρικών Διαταγμάτων, Υπουργικών Αποφάσεων 
και Συλλογικών Συμβάσεων Εργασίας. 

5. Η παρούσα απόφαση, που ισχύει από 1.1.99 μέχρι 
και 30.6.99, να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιανουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΥΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 


Αριθ. 1015235/241/ΑΌ012 ( 2 ) 

Παράταση προθεσμιών υποβολής της ετήσιας δήλωσης 
φορολογίας εισοδήματος οικον. έτους 1999 για όσες 
κατηγορίες υποχρέων συνυποβάλλουν το έντυπο Ε3 
και της δήλωσης Φ.Μ.Α.Π. έτους 1999 φυσικών και νο¬ 
μικών προσώπων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 62 και 64 του Ν.2238/1994 
που καθορίζουν τις προθεσμίες υποβολής των ετήσιων 
δηλώσεων φορολογίας εισοδήματ ος. 

2. Τις διατάξεις της περίπτωσης β' της παραγράφου 2 
του άρθρου 107 του Ν. 2238/1994, σύμφωνα με τις οποί¬ 
ες τα ημεδαπά ή αλλοδαπά νομικά πρόσωπα μη κερδο¬ 
σκοπικού χαρακτήρα, στα οποία περιλαμβάνονται και τα 
κάθε είδους ιδρύματα, υποβάλλουν δήλωση φορολογίας 
εισοδήματος μέχριτις 2 Μαρτίου του οικείου οικονομικού 
έτους. 

3. Τις διατάξεις του άρθρου 27 του Ν. 2459/1997 (ΦΕΚ 
17 Α') όπως τροποποιήθηκαν με τις διατάξεις της παρα¬ 
γράφου 2 του άρθρου 14 του Ν. 2579/1998 (ΦΕΚ 31Α7 
17.2.1998), οι οποίες καθορίζουν τις προθεσμίες υποβο¬ 
λής της δήλωσης Φόρου Μεγάλης Ακίνητης Περιουσίας. 

4. Τηναριθμ. 1011881 /30/ΠΟΛ. 1024/0013/2.2.1999 α¬ 
πόφαση του Υπουργού Οικονομικών «Τύπος και περιεχό¬ 
μενο της δήλωσης Φόρου Μεγάλης Ακίνητης Περιουσίας 
έτους 1999 φυσικών και νομικών προσώπων και δικαιολο- 
γητικά έγγραφα που συνυποβάλλονται με αυτή». 

5. Την 1107147/1239/0006Α74.10.1996 (ΦΕΚ 922 Β') κοι¬ 
νή απόφαση του Πρωθυπουργού και Υπουργού Οικονο¬ 
μικών, με την οποία μεταβιβάζονται αρμοδιότητες του Υ¬ 
πουργού στους Υφυπουργούς Οικονομικών. 

6. Τη διάταξη της παραγράφου 5 του άρθρου 22 του Ν. 
2020/1992 με την οποία εξουσιοδοτείται ο Υπουργός Οι¬ 
κονομικών να παρατείνει με αποφάσεις του προθεσμίες 
υποβολής φορολογικών δηλώσεων. 

7. Τα προβλήματα που δημιουργούνται στους φορολο- 
γουμένους με τη συμπλήρωση του εντύπου Ε3 «Μηχανο¬ 
γραφικό Δελτίο Οικονομικών Στοιχείων Επιχειρήσεων και 
Επιτηδευματιών» λόγω της υποχρέωσης αναγραφής σ’ 
αυτό του Κωδικού Αριθμού Δραστηριότητας. 

8. Τον υπερβολικό φόρτο εργασίας που αντιμετωπίζουν 
το χρονικό αυτό διάστημα οι Δημόσιες Οικονομικές Υπη¬ 
ρεσίες με την παραλαβή φορολογικών δηλώσεων. 

9. 'Οτι με την απόφαση αυτή δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Α. Παρατείνουμε τις προθεσμίες υποβολής των δηλώ¬ 
σεων φορολογίας εισοδήματος οικονομικού έτους 1999 
για τις κατωτέρω κατηγορίες, ως εξής: 

1. Για ατομικές εμπορικές επιχειρήσεις ή ελεύθερους ε- 
παγγελματίες που ασκούν ατομικά το επάγγελμά τους ή 
ομόρρυθμες και ετερόρρυθμες εταιρείες, κοινωνίες αστι¬ 
κού δικαίου που ασκούν επιχείρηση ή επάγγελμα, αστικές 
κερδοσκοπικές ή μη εταιρείες, συμμετοχικές ή αφανείς, 
καθώς και κοινοπραξίες της παραγράφου 2 του άρθρου 2 
του Κ.Β.Σ., εφόσον όλοι οι ανωτέρω δεν τηρούν βιβλία ή 
τηρούν βιβλία πρώτης ή δεύτερης κατηγορίας του Κ.Β.Σ., 
οι προθεσμίες παρατείνονται, κατά περίπτωση, ως κατω¬ 
τέρω: 

α) Για τους υπόχρεους που το επώνυμο ή η επωνυμία 
τους, κατά περίπτωση, αρχίζει από το γράμμα Α μέχρι την 
18 Μαρτίου 1999, από 2 Μαρτίου. 


Μ 

β) Για τους υπόχρεους που το επώνυμο ή η επωνυμία 
τους, αρχίζει από τα γράμματα Β ή Γ μέχρι την 19 Μαρτί¬ 
ου 1999, από 3 Μαρτίου. 

γ) Για τους υπόχρεους που το επώνυμο ή η επωνυμία 
τους, αρχίζει από τα γράμματα Δ ή Ε μέχρι την 22 Μαρτί¬ 
ου 1999, από 4 Μαρτίου. 

δ) Για τους υπόχρεους που το επώνυμο ή η επωνυμία 
τους, αρχίζει από τα γράμματα Ζ έω και I, μέχρι την 23 
Μαρτίου 1999, από 5 Μαρτίου. 

ε) Για τους υπόχρεους που το επώνυμο ή η επωνυμία 
τους, αρχίζει από το γράμμα Κ, μέχρι την 24 Μαρτίου 
1999, από 8 Μαρτίου. 

στ) Για τους υπόχρεους που το επώνυμο ή η επωνυμία 
τους, αρχίζει από τα γράμματα Λ ή Μ μέχρι την 26 Μαρτί¬ 
ου 1999, από 9 Μαρτίου. 

ζ) Για τους υπόχρεους που το επώνυμο ή η επωνυμία 
τους, αρχίζει από τα γράμματα Ν έως και Π, μέχρι την 29 
Μαρτίου 1999, από 10 Μαρτίου. 

η) Για τους υπόχρεους που το επώνυμο ή η επωνυμία 
τους, αρχίζει από τα γράμματα Ρ ή Σ μέχρι την 30 Μαρτί¬ 
ου 1999, από 11 Μαρτίου. 

θ) Για τους υπόχρεους που το επώνυμο ή η επωνυμία 
τους, αρχίζει από τα γράμματα Τ έως Ω, μέχρι την 31 Μαρ¬ 
τίου 1999, από 12 Μαρτίου. 

2. Για τους υπόχρεους, στη δήλωση των οποίων περι¬ 
λαμβάνονται εισοδήματα από συμμετοχή σε εταιρεία ή 
Κοινοπραξία ή κοινωνία που δεν τηρεί βιβλία ή τηρεί βιβλία 
πρώτης ή δεύτερης κατηγορίας του Κώδικα Βιβλίων και 
Στοιχείων, η προθεσμία των οποίων λήγει την 17 Μαρτίου 
1999, αυτή παρατείνεται μέχρι και την 2 Απριλίου 1999. 

3. Για τα μη κερδοσκοπικού χαρακτήρα ημεδαπά ή αλ¬ 
λοδαπά νομικά πρόσωπα δημόσιου ή ιδιωτικού δικαίου, 
στα οποία περιλαμβάνονται και τα κάθε είδους ιδρύματα, 
των οποίων η προθεσμία υποβολής δήλωσης λήγει την 2 
Μαρτίου, παρατείνεται μέχρι και την 18 Μαρτίου 1999. 

4. Οι λοιπές προθεσμίες που προβλέπονται από τις δια¬ 
τάξεις των άρθρων 62 και 64 του Ν. 2238/1994, παραμέ¬ 
νουν ως έχουν. 

Β. Για το έτος 1999 και για τις περιπτώσεις των κατωτέ¬ 
ρω προσώπων αποδεσμεύεται η προθεσμία υποβολής 
της δήλωσης Φόρου Μεγάλης Ακίνητης Περιουσίας που 
προβλέπεται απάτην παράγραφο 2του άρθρου 27 του Ν. 
2459/1997 και οι σχετικές δηλώσεις θα υποβληθούν ως α¬ 
κολούθως: 

1. Των νομικών προσώπων της παραγράφου 1 του άρ¬ 
θρου 101 του Ν. 2238/1994 (ΦΕΚ 151 Α') μέχρι τις 17 
Μαΐου 1999. 

Εξαιρούνται οι ημεδαπές ανώνυμες εταιρείες για τις ο¬ 
ποίες αρμόδιοι για την υποβολή της δήλωσης φορολο¬ 
γίας εισοδήματος είναι οι Προϊστάμενοι των Δ.Ο.Υ. 
Φ.Α.Β.Ε. Αθηνών, Φ.Α.Ε.Ε. Αθηνών, Φ.Α.Ε. Πειραιά και 
Φ.Α.Ε. Θεσσαλονίκης. 

Οι προθεσμίες υποβολής δηλώσεων Φ.Μ.Α.Π. των ανω¬ 
τέρω εξαιρουμένων ημεδαπών ανωνύμων εταιρειών ορί¬ 
ζονται ως ακολούθως: 

α) Μέχρι την 17 Μαΐου, για τις ημεδαπές Α.Ε., που η ε¬ 
πωνυμία ή ο τίτλος τους αρχίζει από τα γράμματα Α έως 
και Δ. 

β) Μέχρι την 18 Μαΐου, για τις ημεδαπές Α.Ε., που η ε¬ 
πωνυμία ή ο τίτλος τους αρχίζει από τα γράμματα Ε έως 
και Κ. 

γ) Μέχρι την 19 Μαΐου, για τις ημεδαπές Α.Ε., που η ε¬ 


πωνυμία ή ο τίτλος τους αρχίζει από τα γράμματα Λ έως 
και Π. 

δ) Μέχρι την 20 Μαΐου, για τις ημεδαπές Α.Ε., που η ε¬ 
πωνυμία ή ο τίτλος τους αρχίζει από τα γράμματα Ρ έως 
και Ω. 

2. Των φυσικών προσώπων ανάλογα με το γράμμα της 
ελληνικής αλφαβήτου από το οποίο αρχίζει το επώνυμο 
του υπόχρεου και συγκεκριμένα: 

α) Μέχρι την 26 Μαΐου 1999, όταν το επώνυμο του υπό¬ 
χρεου αρχίζει από το γράμμα Α. 

β) Μέχρι την 27 Μαΐου 1999, όταν το επώνυμο του υπό¬ 
χρεου αρχίζει από τα γράμματα Β ή Γ. 

γ) Μέχρι την 28 Μαΐου 1999, όταν το επώνυμο του υπό¬ 
χρεου αρχίζει από τα γράμματα Δ ή Ε. 

δ) Μέχρι την 1 Ιουνίου 1999, όταν το επώνυμο του υπό¬ 
χρεου αρχίζει από τα γράμματα Ζ ή I. 

ε) Μέχρι την 2 Ιουνίου 1999, όταν το επώνυμο του υπό¬ 
χρεου αρχίζει από το γράμμα Κ. 

στ) Μέχρι την 3 Ιουνίου 1999, όταν το επώνυμο του υ¬ 
πόχρεου αρχίζει από τα γράμματα Λ ή Μ. 

ζ) Μέχρι την 4 Ιουνίου 1999, όταν το επώνυμο του υπό¬ 
χρεου αρχίζει από τα γράμματα Ν έως και Π. 

η) Μέχρι την 7 Ιουνίου 1999, όταν το επώνυμο του υπό¬ 
χρεου αρχίζει από τα γράμματα Ρ ή Σ. 

θ) Μέχρι την 8 Ιουνίου 1999, όταν το επώνυμο του υπό¬ 
χρεου αρχίζει από τα γράμματα Τ ή Ω. 

Για τους λοιπούς υπόχρεους οι δηλώσεις θα υποβλη¬ 
θούν μέχρι και τις 15 Απριλίου 1999. 

Γ. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-♦- 

Αοιθ. 2/10586/0004 ( 3 ) 

Σύσταση-συγκρότηση και ορισμός μελών Επιτροπής για 
τη μελέτη του τρόπου απόδοσης στο Δημόσιο των 
χρηματικών ποσών τα οποία προέρχονται από συντά¬ 
ξεις που κατέβαλε το Δημόσιο σε συνταξιούχους του - 
κατοίκους εξωτερικού και «λιμνάζουν» σε Τράπεζες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α' 178). 

β) Του άρθρου 13του Ν. 2346/95 «Δαπάνες κίνησης των 
μετακινουμένων προσώπων με εντολή του Δημοσίου ε¬ 
ντός και εκτός της επικράτειας για εκτέλεση υπηρεσίας 
και άλλες διατάξεις» (Α' 229). 

γ) Του άρθρου 5 Ν. 2026/92 «Ρύθμιση θεμάτων οργά¬ 
νωσης και προσωπικού της δημόσιας διοίκησης και άλλες 
διατάξεις» (Α' 43), όπως συμπληρώθηκε με την παρ. 1 του 
άρθρου 23 του Ν. 2085/92 (Α' 170). 

δ) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α 128 ), όπως τροποποιήθηκε 
μεταγενέστερα. 

ε) Του άρθρου 29 του Ν. 1558/85 (Α' 137) το οποίο προ- 
σετέθη με το άρθρο 27 του Ν. 2081/92 (Α 154) και τροπο¬ 
ποιήθηκε με το άρθρο 1 παρ. 2α του Ν. 2469/97 (Α' 38). 


II 

στ) Του άρθρου 19 του Ν. 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΕΚ 40/Α/97). 

2. Την αριθμ. 1123812/1424/Α0006/14.11.96 απόφαση 
του Υπουργού Οικονομικών περί μεταβίβασης εξουσίας 
να υπογράφουν «Με εντολή Υπουργού» στο Γενικό Γραμ- 
ματέα κ.λπ. (Β' 1052). 

3. Το από 1.2.99 έγγραφο της Γενικής Δ/νσης Μισθών 
και Συντάξεων. 

4. Το αριθμ. 6133/16.11.98 έγγραφο της Τράπεζας της 
Ελλάδος, περί υποδείξεως εκπροσώπου της. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή του προέδρου και 
των μελών της Επιτροπής 2.000.000 δρχ. περίπου, η ο¬ 
ποία θα βαρύνει τις πιστώσεις του προϋπολογισμού εξό¬ 
δων έτους 1999 του Υπουργείου Οικονομικών. 

6. Την ανάγκη σύστασης - συγκρότησης Επιτροπής για 
τον εντοπισμό και την επιστροφή στο Δημόσιο των χρη¬ 
ματικών ποσών που λιμνάζουν σε Τράπεζες και προέρχο¬ 
νται από συντάξεις τις οποίες κατέβαλε το Δημόσιο σε συ¬ 
νταξιούχους του - κατοίκους εξωτερικού, αποφασίζουμε: 

1. Συνιστούμε στο Γ.Λ. Κράτους Επιτροπή για τη μελέτη 
του τρόπου απόδοσης στο Δημόσιο των χρηματικών πο¬ 
σών τα οποία προέρχονται από συντάξεις που κατέβαλε 
το Δημόσιο σε συνταξιούχους του - κατοίκους εξωτερι¬ 
κού και «λιμνάζουν» σε Τράπεζες. 

2. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

α) Γεώργιο Περδίκη, υπάλληλο με βαθμό Α' του Κλάδου 
ΠΕ - Δημοσιονομικών που υπηρετεί ως προϊστάμενος στη 
Δ45-Δ/νση Ελέγχου και Εντολής Πληρωμής Πολιτικών και 
Προσωπικών Συντάξεων, ως Πρόεδρο. 

β) Κων/νο Παύλου, υπάλληλο με βαθμό Α' του Κλάδου 
ΠΕ-Δημοσιονομικών που υπηρετεί ως προϊστάμενος του 
Γ Τμήματος στη Δ45-Δ/νση Ελέγχου και Εντολής Πληρω¬ 
μής Πολιτικών και Προσωπικών Συντάξεων, ως μέλος. 

γ) Γεώργιο Τζάνη, υπάλληλο με βαθμό Α' του Κλάδου 
ΠΕ-Δημοσιονομικών που υπηρετεί ως προϊστάμενος του 
Β' Τμήματος στη Δ46-Δ/νση Ελέγχου και Εντολής Πληρω¬ 
μής Στρατιωτικών και Πολεμικών Συντάξεων, ως μέλος. 

δ) Ανδρέα Ποτολιό, υπάλληλο με βαθμό Γ του Κλάδου 
ΠΕ-Δημοσιονομικών που υπηρετεί στη Δ45-Δ/νση Ελέγ¬ 
χου και Εντολής Πληρωμής Πολιτικών και Προσωπικών 
Συντάξεων, ως μέλος. 

ε) Αντωνία Διονυσοπούλου, υπάλληλο με βαθμό Β' του 
Κλάδου ΔΕ-Δημοσιονομικών που υπηρετεί στη Δ46- 
Δ/νση Ελέγχου και Εντολής Πληρωμής Στρατιωτικών και 
Πολεμικών Συντάξεων, ως μέλος. 

στ) Παγώνα Χαρίτου, υπάλληλο με βαθμό Α' του Κλά¬ 
δου ΠΕ-Δημοσιονομικών που υπηρετεί στη Δ24-Δ/νση Λο¬ 
γαριασμών του Δημοσίου, ως μέλος. 

ζ) Εμμανουήλ Σαραφίδη, Τμηματάρχη της Τράπεζας 
της Ελλάδος, ως μέλος. 

Χρέη Γραμματέα της Επιτροπής θα εκτελεί η Παναγιώ¬ 
τα Σταματοπούλου, υπάλληλος με βαθμό Α'του Κλάδου 
ΠΕ-Δημοσιονομικών που υπηρετεί στη Δ46-Δ/νση Ελέγ¬ 
χου και Εντολής Πληρωμής Στρατιωτικών και Πολεμικών 
Συντάξεων. 

3. Έργο της ανωτέρω Επιτροπής, η οποία θα συνεδριά¬ 
ζει στο κτίριο της Υπηρεσίας Συντάξεων (Κάνιγγος 29) ε¬ 
κτός του κανονικού ωραρίου λειτουργίας των δημοσίων 
υπηρεσιών, είναι: 

α) Ο εντοπισμός των χρηματικών ποσών που λιμνάζουν 


σε Τράπεζες και τα οποία προέρχονται από συντάξεις που 
κατέβαλε το Δημόσιο σε συνταξιούχους του - κατοίκους 
εξωτερικού με πίστωση των ατομικώντους λογαριασμών. 

β) Η εισήγηση περί του τρόπου απόδοσης των χρημά¬ 
των αυτών στο Δημόσιο με διατύπωση σχετικής διάταξης. 

γ) Η εισήγηση περί των γενικότερων μέτρων που πρέπει 
να ληφθούν για την κατηγορία αυτών των συνταξιούχων, 
ώστε να διασφαλίζονται εφεξής καλύτερα τα συμφέρο¬ 
ντα του Δημοσίου. 

4. Η αποζημίωση του Προέδρου, των μελών και του 
Γ ραμματέα της Επιτροπής θα καθορισθεί με άλλη από¬ 
φαση του Υπουργού Οικονομικών. 

5. Το έργο της Επιτροπής θα περατωθεί εντός πέντε (5) 
μηνών από τη σύστασή της. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 1999 

Με εντολή Υπουργού 
Ο Γενικός Διευθυντής 
ΔΙΟΝΥΣΙΟΣ ΡΙΖΟΣ 

-Φ- 

Αριθ. Δ17γ/01/15/ΦΝ 380 (4) 

Έγκριση της απόφασης του Δ.Σ. «ΕΝΟΠΟΙΗΣΗ ΑΡΧΑΙΟ¬ 
ΛΟΓΙΚΩΝ ΧΩΡΩΝ ΑΘΗΝΑΣ Α.Ε.» για τα όργανα που 
αποφασίζουν ή γνωμοδοτούν στις μελέτες της Εται¬ 
ρείας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παραγράφων 6 και 19 του άρθρου 5 
του Ν. 2229/1994 (ΦΕΚ Α' 138) και τηνπαρ. 4 του άρθρου 
7 του Ν. 2576/98 (ΦΕΚ 25 Α'). 

2. Την κοινή απόφαση 69163/21.6.1995 των Υπουργών 
Εθνικής Οικονομίας, Οικονομικών, Περιβάλλοντος, Χω¬ 
ροταξίας και Δημοσίων Έργων και Πολιτισμού (ΦΕΚ Β' 
551), «Ίδρυση Εταιρίας με την επωνυμία “Ενοποίηση Αρ¬ 
χαιολογικών Χώρων Αθήνας Ανώνυμη Εταιρία”». 

3. Την κοινή απόφαση αριθμ. 45810/24.9.97 «Τροποποί¬ 
ηση της κοινής υπουργικής απόφασης 69163/21.6.1995 
και έγκριση του καταστατικού της Ανώνυμης Εταιρείας με 
την επωνυμία «ΕΝΟΠΟΙΗΣΗ ΑΡΧΑΙΟΛΟΓΙΚΩΝ ΧΩΡΩΝ Α¬ 
ΘΗΝΑΣ ΑΝΩΝΥΜΗ ΕΤΑΙΡΙΑ» (Β'909). 

4. Την κοινή απόφαση αριθμ. 239/18.6.98 των Υπουρ¬ 
γών Περιβάλλοντος, Χωροταξίας και Δημοσίων Έργων 
και Πολιτισμού «Παραχώρηση και μεταβίβαση στην Εται¬ 
ρεία με την επωνυμία “ 1 Ενοποίηση Αρχαιολογικών Χώρων 
Αθήνας Ανώνυμη Εταιρία” και δικαιωμάτων και υποχρεώ¬ 
σεων του Δημοσίου». 

5. Τις διατάξεις του άρθρου 29Ατου Ν. 1558/85 (Α' 137) 
το οποίο προστέθηκε με το άρθρο 27 του Ν. 2081/92 (Α' 
154) και τροποποιήθηκε με το άρθρο 1 παρ. 2α του Ν. 
2469/97 (Α'38). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

7. Την απόφαση της 25ης συνεδρίασης/15.12.98 του Δι¬ 
οικητικού Συμβουλίου της Εταιρείας «ΕΝΟΠΟΙΗΣΗ ΑΡ¬ 
ΧΑΙΟΛΟΓΙΚΩΝ ΧΩΡΩΝ ΑΘΗΝΑΣ Α.Ε.», αποφασίζουμε: 

Εγκρίνουμε την απόφαση της 25ης συνεδρία¬ 
σης/15.12.98 του Διοικητικού Συμβουλίου της Εταιρείας 

με την επωνυμία «ΕΝΟΠΟΙΗΣΗ ΑΡΧΑΙΟΛΟΓΙΚΩΝ ΧΩΡΩΝ 
ΑΘΗΝΑΣ Α.Ε.», σχετικά με τον καθορισμό των οργάνων 
που αποφασίζουν ή γνωμοδοτούν για την εκπόνηση των 
μελετών που εκχωρήθηκαν με την ως άνω αριθμ. 
239/18.6.99 κοινή υπουργική απόφαση στην Εταιρεία αυ¬ 
τή και η οποία έχει ως εξής: 

«Αρμόδια όργανα του Εργοδότη» ή «Αρμόδια Υπηρε¬ 
σία»: Όργανα και υπηρεσίες που σύμφωνα με το κατα¬ 
στατικό, τους εσωτερικούς κανονισμούς και τις αποφά- 
σειςτου Διοικητικού Συμβουλίουτου Εργοδότη έχουντην 
εξουσία να ενεργούν, να ελέγχουν, να εισηγούνται, να 
γνωμοδοτούν ή να αποφασίζουν στα διάφορα επίπεδα 
δραστηριοτήτων που σχετίζονται με την ανάθεση, επί¬ 
βλεψη και παρακολούθηση της εκπόνησης και παραλα¬ 
βής των μελετών από τον Εργοδότη. Οι αρμοδιότητες του 
«Κύριου του Έργου» (Εργοδότη) ασκούνται από την Ε¬ 
ταιρεία «ΕΝΟΠΟΙΗΣΗ ΑΡΧΑΙΟΛΟΓΙΚΩΝ ΧΩΡΩΝ ΑΘΗ¬ 
ΝΑΣ Α.Ε.», της «Προϊσταμένης Αρχής» ασκούνται από το 
Διοικητικό Συμβούλιο της Εταιρείας ή τον Δ/ντα Σύμβου¬ 
λο για όσα θέματα εξουσιοδοτείται από το Δ.Σ., της «Δι- 
ευθύνουσας Υπηρεσίας» από τον Τεχνικό Διευθυντή και η 
εποπτεία και ο γενικός έλεγχος του εγκεκριμένου προϋ¬ 
πολογισμού ασκούνται από τον Διευθύνοντα Σύμβουλο. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1999 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-♦- 

Αριθ. Φ26/212 (5) 

Αύξηση των συντάξεων των συνταξιούχων του Ταμείου 
Σύνταξης και Επικουρικής Ασφάλισης Προσωπικού 
Γεωργικών Συνεταιρικών Οργανώσεων για το έτος 
1999. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 
(165Α'). 

2. Τις διατάξεις των άρθρων 23 και 27 του Ν. 1558/1985 
(137Α'), του άρθρου 5 του Π.Δ. 437/1985 (157Α') και του 
Π.Δ. 372/1995 (201Α'). 

3. Τις διατάξεις του άρθρου 29Α του Ν. 1558/1985 που 
προστέθηκε με το άρθρο 27 του Ν. 2081/1992 (154Α') και 
αντικαταστάθηκε με το άρθρο 1 του Ν. 2469/1997 (38Α). 

4. Τηνοικ. 1749/4.11.1998 (ΦΕΚ 1171Β ) απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων Φοίβο Ιω- 
αννίδη». 

5. Το αριθ. 796/8/11.1.1999 έγγραφο του Υπουργείου Ε¬ 
θνικής Οικονομίας. 

6. Τη γνώμη του Διοικητικού Συμβουλίου του Ταμείου 
Σύνταξης και Επικουρικής Ασφάλισης Προσωπικού Γε¬ 
ωργικών Συνεταιρικών Οργανώσεων που διατυπώθηκε 
κατά την 3/26.1.1999 συνεδρίασή του. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος των προϋπολογισμών 


κύριας και επικουρικής ασφάλισης του Ταμείου Σύνταξης 
και Επικουρικής Ασφάλισης Προσωπικού Γεωργικών Συ¬ 
νεταιρικών Οργανώσεων (ΝΠΔΔ) ύψους 51.000.000 δρχ. 
περίπου για το τρέχον οικονομικό έτος. 

Η δαπάνη αυτή θα καλυφθεί από τις πιστώσεις που έ¬ 
χουν εγγράφει στους Κ.Α.Ε. 0611-0618, 0636, 0637 και 
0629 των προϋπολογισμών των κλάδων κύριας και επι¬ 
κουρικής ασφάλισης του Ταμείου, οι οποίες ανέρχονται 
στο ποσό των 19.048.297.370 δρχ., αποφασίζουμε: 

1. Οι συντάξεις των συνταξιούχων του Ταμείου Σύντα¬ 
ξης και Επικουρικής Ασφάλισης Προσωπικού Γεωργικών 
Συνεταιρικών Οργανώσεων, που δεν διέπονται ως προς 
την αύξησή τους από τη νομοθεσία του ΙΚΑ, αυξάνονται 
ως εξής: 

α) Από 1.1.1999 κατά ποσοστό 1,4%, ως διορθωτικό πο¬ 
σό. 

Ο υπολογισμός του παραπάνω ποσοστού θα γίνει στα 
ποσά των συντάξεων όπως αυτά είχαν διαμορφωθεί την 
31.12.1998. 

β) Από 1.1.1999 κατά ποσοστό 2,5% για ποσό σύνταξης 
μέχρι 250.000 δρχ. και κατά ποσοστό 2% για το τμήμα σύ¬ 
νταξης από 250.001 δρχ. και άνω. 

Ο υπολογισμός των ποσοστών αυτών θα γίνει στα ποσά 
των συντάξεων, όπως θα έχουν διαμορφωθεί μετά την αύ¬ 
ξηση της περίπτωσης α. 

2. Οι αυξήσεις αυτές θα χορηγηθούν σε όσους ήταν συ¬ 
νταξιούχοι την 31.12.1998 καθώς και σε εκείνους που η έ¬ 
ναρξη συνταξιοδότησής τους εμπίπτει στο μέχρι την 
31.12.1998 χρονικό διάστημα. 

3. Σε καμιά περίπτωση, το δικαιούμενο ποσό σύνταξης, 
μετά από κάθε αύξηση δεν μπορεί να υπερβαίνει το ανώ¬ 
τατο όριο σύνταξης, όπως αυτό καθορίζεται από τις δια- 
τάξειςτηςπαρ. 5του άρθρου 23 του καταστατικού του τα¬ 
μείου. 

4. Το ποσό της επικουρικής σύνταξης δεν μπορεί να υ¬ 
περβαίνει σε ποσοστό το 31,25% της κύριας σύνταξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-Φ- 

Αριθ. Φ54/150 (6) 

Αύξηση του παρεχομένου εφάπαξ βοηθήματος από το 
Ταμείο Ασφαλίσεως Ιδιοκτητών Συντακτών και Υπαλ¬ 
λήλων Τύπου. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 

165 ). 

2. Τις διατάξεις του Π. Δ/τος 372/95 (Α' 201). 

3. Τις διατάξεις του άρθρου 29Α του Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

4. Τις διατάξεις του άρθρου7του Ν. 1275/82 (Α' 100). 

5. Το υπ’ αριθμ. 796/8/11.1.1999 έγγραφο του Υπουρ¬ 
γού Εθνικής Οικονομίας. 

6. Το γεγονός ότι από την απόφαση αυτή δεν προκαλεί- 

ται δαπάνη σε βάρος του κρατικού προϋπολογισμού, αλ¬ 
λά του προϋπολογισμού του Ταμείου Ασφαλίσεως Ιδιο¬ 
κτητών Συντακτών και Υπαλλήλων Τύπου ύψους περίπου 
3.300.000 δρχ. ετησίως για την οποία έχει εγγράφει ανά¬ 
λογη πίστωση στον προϋπολογισμό του Ταμείου στον 
ΚΑΕ 0631. 

7. Τη γνώμη του Δ.Σ. του Ταμείου Ασφαλίσεως Ιδιοκτη¬ 
τών Συντακτών και Υπαλλήλων Τύπου που διατυπώθηκε 
στην υπ’ αριθμ. 59/1.12.1998 συνεδρίασή του. 

8. Την 6/1.2.1999 Οικονομική Έκθεση της Δ/νσης Ανα- 
λογιστικών Μελετών της Γ.Γ.Κ.Α. 

9. Την υπ’ αριθμ. 1749/4.11.1998 (Β' 1171) Κοινή Από¬ 
φαση του Πρωθυπουργού και του Υπουργού Εργασίας 
και Κοινωνικών Ασφαλίσεων, αποφασίζουμε: 

Το προβλεπόμενο, από τις καταστατικές διατάξεις του 
Ταμείου Ασφαλίσεως Ιδιοκτητών Συντακτών και Υπαλλή¬ 
λων Τύπου (ΤΑΙΣΥΤ) και την Υ.Α. Φ. 54/558/8.5.1998 (Β' 
467), εφάπαξ βοήθημα, αυξάνεται από 1.1.1999 κατά πο¬ 
σοστό 5% και το ανώτατο όριο αυτού ορίζεται στο ποσό 
των 3.155.661 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-♦- 

Αριθ. Φ 211/116 (7) 

Αύξηση του εφάπαξ βοηθήματος του Ταμείου Πρόνοιας 
Δικαστών Επιμελητών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του Π. Δ/τος 372/95 (Α' 201). 

3. Τις διατάξεις του άρθρου 29Α του Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

4. Τις διατάξεις του άρθρου 7 του Ν. 1275/82 (Α' 100). 

5. Το υπ’ αριθμ. 796/8/11.1.1999 έγγραφο του Υπουρ¬ 
γού Εθνικής Οικονομίας. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, αλ¬ 
λά του προϋπολογισμού του Ταμείου Πρόνοιας Δικαστι¬ 
κών Επιμελητών ύψους περίπου 10.000.000 δρχ. ετησίως 
για την οποία έχει εγγράφει ανάλογη πίστωση στον προ¬ 
ϋπολογισμό του Ταμείου στον ΚΑΕ 0631. 

7. Τη γνώμη του Δ.Σ. του Ταμείου Πρόνοιας Δικαστικών 
Επιμελητών που διατυπώθηκε κατά την υπ’ αριθμ. 
23/26.11.1998 συνεδρίασή του. 

8. Την 169/98/26.1.1999 Οικονομική Έκθεση της Δ/νσης 
Αναλογιστικών Μελετών της Γ.Γ.Κ.Α. 

9. Την υπ’ αριθμ. 1749/4.11.1998 (Β' 1171) Κοινή Από¬ 
φαση του Πρωθυπουργού και του Υπουργού Εργασίας 
και Κοινωνικών Ασφαλίσεων, αποφασίζουμε: 

Το εφάπαξ βοήθημα που προβλέπεται από τις καταστα¬ 
τικές διατάξεις του Ταμείου Προνοίας Δικαστικών Επιμε¬ 
λητών και τη Φ.211/378/15.4.1998 Υ.Α. αυξάνεται από 
1.1.1999 κατά ποσοστό 5%. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. 3202 (8) 

Ανανέωση θητείας Διευθυντή στο Εθνικό Κέντρο Αθλητι¬ 
κών Ερευνών (ΕΚΑΕ) του ΟΑΚΑ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

Ι.α. Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β. Του Ν. 1558/85 «Κυβέρνηση και Κυβερνητικά Όργα¬ 
να». 

γ. Του Ν. 1646/1986 «Μέτρα πρόληψης και καταστολής 
της βίας στους αθλητικούς χώρους και άλλες διατάξεις». 

2. Το άρθρο 43 του εσωτερικού κανονισμού λειτουρ¬ 
γίας του ΟΑΚΑ «Σπ. Λούης». 

3. Την απόφαση 47968/9.10.1996 (ΦΕΚ 937/14.10.96) 
«Ανάθεση αρμοδιοτήτων στον Υφυπουργό Πολιτισμού Α. 
Φούρα». 

4. Την υπ’ αριθμ. 3810/28.1.1994 Υπουργική Απόφαση 
«Διορισμός Διευθυντή στο ΕΚΑΕ», αποφασίζουμε: 

Ανανεώνεται η θητεία του Διευθυντή του Εθνικού Κέ¬ 
ντρου Αθλητικών Ερευνών του ΟΑΚΑ Ιατρού Αργύρη Μή- 
τσου - Αναπληρωτή Καθηγητή Ορθοπεδικής, Πανεπιστη¬ 
μίου Αθηνών για 3 έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Φεβρουάριου 1999 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 
-♦- 

Αριθ. 3173 (9) 

Ορισμός μελών Επιτροπής Ισοτιμιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. α. Του Α. Ν. 397/68 «Περί επανασυστάσεως της Γενικής 
Γραμματείας Αθλητισμού και των Αρμοδιοτήτων αυτής». 

β. Του Ν. 75/75 «Περί οργανώσεως του Εξωσχολικού Α¬ 
θλητισμού κ.λπ.» όπως τροποποιήθηκαν και συμπληρώ¬ 
θηκαν με τους Νόμους 423/76,665/77 και 1070/80 (άρθρο 
1 παρ. στ'). 

γ. Του Ν. 1558/17.7.85 «Κυβέρνηση και Κυβερνητικά 
Όργανα». 

δ. Του Ν. 1968/91 «Τμήματος Αμειβομένων Αθλητών - 
Αθλητικές Ανώνυμες Εταιρείες και άλλες διατάξεις». 

2. Την υπ’ αριθμ. 47968/9.10.96 (ΦΕΚ937/14.10.96) Κοι¬ 
νή Απόφαση του Πρωθυπουργού και Υπουργού Πολιτι¬ 
σμού «Ανάθεση αρμοδιοτήτων στον Υφυπουργό Πολιτι¬ 
σμού Ανδρέα Φούρα». 

3. Την υπ’ αριθμ. 1588/3.8.93 Υπουργική Απόφαση Κα¬ 
νονισμός Προπονητών Πετοσφαίρισης (ΦΕΚ 618/Β/ 
13.8.93). 

4. Την υπ’ αριθμ. 17532/17.5.94 Υπουργική Απόφαση 
«Τροποποίηση Κανονισμού Προπονητών Πετοσφαίρι- 
σης» (ΦΕΚ376/Β/19.5.94). 

5. Το υπ’ αριθμ. 199/1.2.99 έγγραφο της Ελληνικής Ο¬ 
μοσπονδίας Πετοσφαίρισης (ΕΟΠΕ). 

6. Τα υπ’ αριθμ. 573/4.1.99 και 598/9.2.99 έγγραφα του 
Συνδέσμου Ελλήνων Προπονητών Πετοσφαίρισης 
(Σ.Ε.Π.ΠΕ.), αποφασίζουμε: 

Η προβλεπόμενη επιτροπή από πς διατάξεις της παρα¬ 
γράφου 1 του άρθρου 10 της υπ’ αριθμ. 1588/3.8.93 Υ¬ 
πουργικής Απόφασης «Κανονισμός Προπονητών Πετο¬ 
σφαίρισης» όπως τροποποιήθηκε με την υπ' αριθμ. 
17532/17.5.94 Υπουργική Απόφαση συγκροτείται ως εξής: 

1. Νικόλαος Μακρής - μέλος Δ.Σ. της ΕΟΠΕ ως Πρόε¬ 
δρος. 


2. Περικλής Μπακοδήμος, μέλος Δ.Σ. του ΣΕΠΠΕ ως μέ¬ 
λος. 

3. Τσώλης Ιωάννης υπάλληλος Γ.Γ.Α. ως μέλος. 

Η θητεία της αναφερομένης επιτροπής είναι διετής. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Γενικής 
Γ ραμματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 1999 

Ο Γενικός Γραμματέας 
ΙΩΑΝΝΗΣΣΓΟΥΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ.ςτ 
ΙΝΤΕΡΝΕΤ: ΗοΙ.^γ 
θ-γτιβΜ: ην35 @ ΙίοΙ·9Γ 


ΡΑΧ 52 34 312 


ΥΠΗΡΕΣΙΕΣ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 

(031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 

4135 228 

ΠΑΤΡΑ 

Κορίνθου 327 - Τ.Κ. 262 23 

(061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 

(0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 

(0531)22 858 

ΛΑΡΙΣΑ 

Διοικητήριο Τ.Κ. 411 10 

(041) 597449 

ΚΕΡΚΥΡΑ 

Σαμαρά 13 Τ.Κ. 491 00 

(0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 

(081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 

811 00 Μυτιλήνη 


(0251)46 888/47 533 


ΤΙΜΗ ΦΥΛΛΩΝ ' Με *Ρ ι 8 σελίδε£ ϊ 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σελίδε ς και άνω προσαύξηση 100 δρχ. ανά δσέλιδο ή μέρος αυτού 


Τεύχος 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Κ.Α.Ε. Προϋπολογισμού 
2531 


Κ.Α.Ε εσόδου υπέρ 
ΤΑΠΕΤ 3512 


Α' (Νόμοι, Π.Δ., Συμβάσεις κ.λπ.) 60.000 δρχ. 3.000 δρχ. 

Β'(Υπουργικές αποφάσεις κ.λπ.) 70.000 >· . 3.500 » . 

Γ (Διορισμοί, απολύσεις κ.λπ. Δημ, Υπαλλήλων) 15.000 >> . 750 » . 

Δ' (Απαλλοτριώσεις, πολεοδομία κ.λπ.) 70.000 » . 3.500 » . 

Αναπτυξιακών Πράξεων (Τ.Α.Π.Σ.) 30.000 >* . 1.500 * . 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 >· . 750 >· . 

Παράρτημα (Προκηρύξεις θέσεων ΔΕΠ κ.τλ.) 5.000 >■ . 250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 >■ . 500 >· . 

Ανωτάτου Ειδικού Δικαστηρίου (Α.Ε.Δ.) 3.000 » , 150 » . 

Προκηρύξεων Α.Σ.Ε.Π. 10.000 >■ . 500 » . 

Ανωνύμων Εταιρειών & Ε.Π.Ε. 250.000 >· . _ 12.500 - . 

ΓΙΑ ΟΛΑ ΤΑ ΤΕ ΥΧΗ ΕΚΤΟΣ Α.Ε. & Ε.Π.Ε. _ 250.000 ■· ■ _ 12 · 500 " - _ 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ υαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλο τύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

| Οι υπηρεσίες εξυπηρέτησης των πολιτών λειτουργούν καθημερινά από ΟΒ.ΟΟ' έως 13.00' [ 

(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 













